Et pots posar en contacte 
amb nosaltres als 
C.S.A Can Vies i Hamsa. 
O trucant al tlf/fax: 

93 442 62 53 


La burxa* 


Butlletí contra-informatiu de la vila de Sants. 


TALL DE TRÀNSIT A LA CRTA. DE SANTS 


La comisió de veïns i veïnes pel soterrament de les vies exigeix una resposta 


Unes 250 pesones, el passat 7 
de maig, van tallar la Carrete¬ 
ra de Sants per demanar el 
soterrament de les vies de 
Renfe i Metro que separen el 
barri de Sants. Durant la con¬ 
centració, convocada per la 
Comissió de Veïns i Veïnes pel 
Soterrament de les Vies, es 
van penjar dues pancartes on 
es podien llegir frases com 
"Pel Soterrament de les vies i 
una rambla ajardinada". 
Aquesta acció està enmarca- 
da dins les mobilitzacions que 
els veïns i les veïnes de Sants 



Pancarta que presidia la protesta veïnal 


estan realitzant per demanar 
el soterrament de les vies i, 
així, dignificar el barri. De 
moment, però, no han rebut 
cap resposta viable de les 
administracions, per això la 
Comissió ha assegurat que, 
després de l'estiu, "faran una 
mobilització constant, com 
tallar la circulació un cop per 
setmana, per tal de fer-se 
pesats/des i a veure si així 


ens fan cas". Dins d'aquest 
marc, la Comissió té previst 
convocar una assemblea a 
principis de juny a l'Escola 
Vicenç Vives per arribar a la 
zona de la Riera Blanca. 

La Comissió també ha dit que 
la resposta de les administra¬ 
cions, en referència a les car¬ 
tes que van enviar (mirar La 
Burxa 13) es pot resumir en: 
"tots ho estan estudiant, tots 


ho arreglaran, però ningú es 
mulla!", exceptuant la respos¬ 
ta de la Conselleria de Medi 
Ambient perquè encara no ha 
arribat. 

Tot i això, la Comissió s'ha 
posat en contacte amb un 
parlamentari d'Izquierda Uni¬ 
da que, segons sembla, pre¬ 
sentarà una Proposta No de 
Llei al Parlament de Catalun¬ 
ya i al Congrés dels Diputats. 


★ 

La burxa 

% Agenda i Cançó 
^ Ressenyes 


SETGE A CAN TUNIS 



Els controls eran constants a l’entrada del barri 


El passat 12 de maig un grup 
de policies muntats a cavall 
van impedir, durant tot el dia, 
l'entrada a Can Tunis a totes 
les persones toxicòmanes que 
anaven a comprar heroïna al 
barri. Van impedir, inclús, que 
s'acostés a la zona la ca¬ 
mioneta que habitualment re¬ 
parteix xeringilles a Can Tu¬ 
nis. Les persones toxicòmanes 
(ni ningú) van entendre per¬ 
què no podien passar i ho van 
anar intentatn durant tot el 
dia. Cada cop que algú s'acos¬ 
tava, arribava ràpidament un 
policia i li ho impedia, com si 
es tractés d'un joc infantil. La 
policia va realitzar nombroses 
identificacions i va detenir 


unes cinc persones que es tro¬ 
baven en ordre de busca i cap¬ 
tura. La extremadament 
"dura" i "útil" jornada va aca¬ 
bar i, al matí següent, tot va 
tornar a la normalitat (que a 
Can Tunis significa veure pa¬ 
trullar cotxes de policia du¬ 
rant tot el dia). El resultat d'a¬ 
questa absurda maniobra 
policial ha estat, segons fonts 
que ens arriben d'ambulatoris 
de Nou Barris, un considera¬ 
ble augment de morts per 
sobredosi ja que, les persones 
toxicòmanes, al no poder pun- 
xar-se aquell dia a Can Tunis, 
van buscar la dosi a altres 
llocs amb conseqüències 
fatals. 


CAMPANYA CONTRA LA 
IMPUNITAT POLICIAL 


El passat dijous 6 de Maig un 
jove del barri va ser detingut 
per la policia aquell mateix 
dia van fer quatre detencions 
més arreu de la ciutat.. Als 
cinc detinguts els acusaven 
d'haver participat en uns 
incidents que va haver-hi 
amb la policia durant la bici- 
cletada contra els desallotja¬ 
ments convocada per l’Assem¬ 
blea d'Okupes de Barcelona el 
24 d'Abril, on un agent va a- 
puntar amb la seva arma con¬ 
tra la gent que hi participava 
.Les detencions s'enmarquen 
en una campanya de setje 
contra aquest moviment so¬ 
cial creant una llista negra i 
detenint a gent que ni tant 
sols va ser a l'acte,únicament 
pel seu pressumpte activisme 
en diferents moviments so¬ 
cials. Les cinc persones van 
ser retingudes durant més de 
40 hores, fins que el jutje de 
guàrdia, Fernandez Oubina 
va acceptar un Habeas Cor¬ 
pus (assentint que la policia, 
no tenia probes per fer les 
detencions)i va decretar la 
seva llibertat. 

El dimarts 11 de maig es va 
convocar una roda de prensa 


on a banda de membres del 
col·lectiu okupa hi van assis¬ 
tir diversos grups com la 
FAVB, el FAGC, el col·lectiu 
de solidaritat amb la rebel.lió 
zapatista, entrepobles, la 
casa de la solidaritat, PI, CGT, 
PCC i EUiA. On tothom va 
coincidir en fer un front comú 
des de la diversitat i l’especifi- 
tat dels diferents col·lectius 
per denunciar aquests tipus 
de fets. 

El dia 16, l'operació poli¬ 
cial,portada a terme pel "Gru- 
po VI de la Brigada de Infor- 
mación de la Policia Nacional" 
en la que s'havien fet cinc 
detencions i hi havia cinc 
detencions més per fer, va 
quedar suspesa pel jutje titu¬ 
lar del jutjat d'instrucció 
n e 32, qui va citar a declarar 
les deu persones implicades 
(les cinc detingudes i les cinc 
buscades) el divendres 28/5. 
Alhora tenint en compte que 
aquest funcionament policial 
no és aillat sinó que se suma 
a la constant repressió que 
pateixen els moviments so¬ 
cials i reivindicatius, i fruit de 
la reunió oberta a tots els 
col·lectius, del dia 12 de maig 

continua pàg 2 












Juny 1999 


LA BURXA 


MANIFESTACIÓ DEL 5 DE JUNY, EL PRIMER ACTE 

(vedelapàgl) 



Capçalera de la manifestació baixant per la Via Laietana 


a la Casa de la Solidaritat, 
amb una voluntat de resposta 
conjunta es va possar en mar¬ 
xa una campanya (s'han fet 
diferents xerrades informati¬ 
ves sobre la campanya, una 
d'aquestes xerrades es va fer 
al nostre barri al Centre So¬ 
cial de Sants el divendres 4 de 
juny) sota el lema: PROU 
IMPUNITAT POLICIAL i reivin¬ 
dicant: La dimissió de J.G. Val- 


decasas, Que s'aturí el pla Poli- 
cia2000 i la Llei de Video- 
Vigilància, Dissolució del "Gru- 
poVI de la Brigada de 
Información de la Policia Nacio¬ 
nal”, Tancament dels centres 
d’internament d’immigrants. 
Sota aquests lemes, es va rea¬ 
litzar una manifestació el pas¬ 
sat dissabte 5 de juny a la tar¬ 
da pels carrers del centre de 
Barcelona. Més de 2500 per¬ 


sones, de diferents àmbits i 
col·lectius reivindicatius, van 
recórrer els carrers Pelayo, 
Fontanella, Via Laietana i Pla 
de Palau, fins arribar al da¬ 
vant de la Delegació del 
Govern (seu de Julia Garcia 
Valdecasas), on van llegir un 
manifest i van realitzar una 
gran pintada simbòlica amb 
pintura vermella on es podia 
llegir PROU IMPUNITAT POLI- 


CLAL, i les restes de pintura 
les van abocar sobre la façana 
de l'edifici. Cal destacar que 
durant el recorregut, la poli¬ 
cia es va dedicar a tensionar 
l'ambient tranquil i reivindi¬ 
catiu de la marxa, col·locant 
furgonetes d'antiavalots molt 
aprop dels i les manifestants, 
i encenent les sirenes de for¬ 
ma amenaçadora. La marxa 
va finalitzar a la Ciutadella. 


CAN BLANCO HO TE BEN NEGRE 


El jutje decreta el desllotjament a partir del passat 23 de maig 


Can Blanco, la vivenda 
okupada al carrer d'en 
Blanco núm. 33, es troba 
un altre cop sota perill de 
desallotjament. Aquesta 
situació no sembla repre¬ 
sentar, en principi, cap 
novetat doncs al llarg dels 
deu mesos d'okupació el 
jutge Gómez-Vizcarra, 

titular del jutjat d'instruc¬ 
ció num. 12 de Barcelona, 
ha expressat reiterada¬ 
ment la seva voluntat de 
deixar la finca "vàcua y 
expedita (...)" amb l’objec¬ 
tiu de retornar-la a l'em¬ 
presa propietària, "Boix- 
Beceit 88" i que aquesta 
pugui continuar criant-hi 
rates de tres pams mentre 
les butxaques de la direc¬ 
tiva de l'empresa van crei¬ 
xent de manera directa¬ 
ment proporcional a 
l'augment del volum de 
runes i desolació. Però 
aquesta vegada l'amenaça 
és definitiva perque el jut¬ 
ge ja ha signat l'ordre de 
desallotjament i desde el 
passat 18 de maig el futur 
de Can Blanco està en 
mans de la policia. 

Auto judicial 

dictat el passat 17 de maig 


LES FESTES 
ALTERNATIVES 
JA ESTAN EN 
MARXA 

Tot i que el Districte ja ha 
avançat la seva intenció de 
no concedir el permís per 
a realitzar-les, excloent 
així a un sector del barri 
de la Festa Major, la 
comissió que prepara la 
Festa Major Alternativa, ja 
està en marxa, per tal de 
posar a punt tot una sèrie 
d’activitats de cara a l’últi¬ 
ma setmana d’agost, amb 
permís o sense. De mo¬ 
ment sembla ja segur que 
les festes alternatives 
d’enguany duraran un dia 
mes que l’any passat, i que 
les activitats seran més 
pausades i diversificades 
que l’any passat. Hi ha 
propostes de sopar, teatre, 
música, etc..., alhora que 
s’incidirà en un contingut 
reivindicatiude les activi¬ 
tats. L’emplaçament enca¬ 
ra no està clar, degut a les 
traves del Districte, però 
probablement es realitza¬ 
ran a Can Mantega, tal i 
com es va fer l’any passat. 
Us hi esperem a tothom! 







La burxa 


Juny 1999 


COMENÇA L’ENDERROCAMENT PARCIAL DE L’HAMSA 



El principi de mes ha estat 
mogut al Centre Social 
Hamsa. El dilluns 31 de 
maig, sense previ avís, 
quatre treballadors no 
identificats van iniciar les 
feines d’enderrocament de 
part de la zona no okupa- 
da de la fàbrica. Ja feia 
dues setmanes que corria 
el rumor del començament 
de les obres, però ni pro¬ 
pietari ni Districte havien 
comunicat res. L’esmentat 
matí, els habitants de 
l’Hamsa es van despertar 
amb uns sorolls ensordi- 
dors provocats pels sos¬ 
tres enrunats; ràpidament 
es va extendre l’alarma, ja 
que temien que la nau de 
concert i la resta del casal 
quedessin afectats per les 
obres. Tot seguit es va 



Excavadora a l’interior d’una de les naus enderrocades 


anar a parlar amb el pro¬ 
pietari, Leonardo Lepre- 
vost, que estava al lloc, 
per tal d’exigir una garan¬ 
tia. De fet, ja fa uns mesos 
es va comprometre a avi¬ 
sar abans de començar 
l’enderrocament parcial. 
La resposta del mateix va 
ser xulesca i provocadora, 


i repetidament va ame¬ 
naçar de reactivar el pro¬ 
cés de desallotjament; ara 
per ara, el Jutjat n s 50 
està esperant que la pro¬ 
pietat ho demani per 
escrit. Així doncs té la pae¬ 
lla pel mànec i ho està uti¬ 
litzant per a fer el que vol. 


Parlant amb els treballa¬ 
dors es va tenir coneixe¬ 
ment del projecte: l’ende¬ 
rrocament afecta només a 
la part que el propietari 
pot construir. Sobre la res¬ 
ta de la fàbrica pesa lla¬ 
vors un interrogant, ja que 
el Leprevost no es vol com¬ 


prometre a res. Les obres 
duraran aproximadament 
un mes. Des de l’assem¬ 
blea d,el Centre Social que 
es realitzà urgentment es 
va parlar de la inestable 
situació actual i de la 
incertesa davant les dife¬ 
rents solucions possibles. 


MÀ DURA AL DISTRICTE 


UN ANY A LA FRESCA 

BADAL.- El dia 24 de maig va fer un any de l’okupació de 
la Fresca (casa del c/fisas núm 5). Per tal de celebrar-ho 
va fer-se una festa popular i flamenca al carrer. Cal 
recordar també que a partir de la segona quinzena de 
juny s’utilitzarà l’espai (la terrassa de la casa), per a que 
diferents col·lectius i projectes del barri (festes majors 
alternatives...) puguin autogestionar-se obrint una 
“cafeta a la fresca” per a passar tardes d’estiu i partici¬ 
par de les activitats que s’hi facin. 

ABÚS POLICIAL 

SANTS.- El passat 8 de maig dues dones van okupar una 
casa abandonada al c/Olzinelles. Però l’estança va ser 
molt curta, al dia següent la policia nacional les va desa¬ 
llotjar de forma contundent. Va detenir a les dones i a les 
seves filles a les que van portar també fins a les cel·les de 
la comissaria. Després d’unes hores van deixar a les 
nenes en mans d’uns familiars (tot i que havien ame¬ 
naçat en prendre’ls-hi i dur-les a un centre de menors), 
però les dues dones van estar detingudes 72 hores i les 
acusen de robatori amb força i d’usurpació. El moment 
del desallotjament va ser vist per molts veïns i veïnes, 
que van contemplar atònits l’actuació inhumana de la 
policia, sent capaç de detenir a una familia pel fet d’en¬ 
trar a un edifici abandonat per tal d’intentar trobar un 
lloc on viure dignament. Aquesta mateixa família ja havia 
estat desallotjada en una altra ocasió, però l’altre cop no 
havien acabat detingudes. Després d’aquests fets, sem¬ 
bla que la contundència de la policia s’ha incrementat 
fins i tot en ocupacions sense reivindicar. 


Ja en el darrer número de ha fet arrivar el següent 

la Burxa apuntavem una escrit: “De mal comença- 

informació d’ultima hora (a ment podríem tipificar la 

peu de pàgina de la contra penosa intervenció del can- 

portada) denúnciant la didat a regidor de Barcelo- 

negativa, per part del dis- na pel PSC Pere Alcober en 

tricte, a concedir els permi- el debat de pre-campanya 

sos pertinents per tal de que es feia a cotxeres de 

celebrar el segón aniversari Sants el passat 27 de maig, 

del CSA Can Vies, a la plaça quan la Associació de 

Màlaga. Cal afegir que en Veïns/nes Rbla. Bordetaila 

una entrevista posterior comisió de veins de la Bor- 

amb la cap de recursos tèc- deta li varen preguntar el 

nies, Maribel Sànchez, la per qué de la denegació per 

posició del districte quedà part del districte d’una sub- 

del tot aclarida: “cap més venció per l’acte unitari de 

concessió de cap tipus de la festa major d’enguany, 

permís per a realitzar activi- Amb certa mala educació, 

tat als carrers i places del ens contesta que el proble- 

barri.“. Ara, el districte ma estriba en una man- 

denega la solicitut de sub- cança de preparació veïnal 

venció formulada per la necessària per obtar a les 

Comisió de la Bordeta per subvencions corresponents. 

tal de finançar part de les Davant aquesta irrespon- 

festes majors, al·legant que sabilitat política denunciem 

“el veïnat no és prou madur públicament la manca de 

i els recomana un curs de tarannà que correspondria 

reciclatge en el seu funció- al qui obta a ser regidor d’u- 

nament”. A partir d’aquesta na ciutat com Barcelona on 

denegació, Josep Pons, tots i totes hi som cridats i 

ihembre de la comisió ens cridades.” 

CRÒNIQUES DE LA LLUITA SOCIAL AL BARRI 

- 3.1854-1855, primeres vagues generals - 


A la darreria de març de 
1854, en un clima de 
desocupació i malestar a 
les fàbriques, s'inicia a 
Barcelona un moviment 
vaguístic que havia de 
tenir àmplies repercus¬ 
sions. Els i les treballa¬ 
dores estaven descon¬ 
tents amb la normativa 
gobernamental aprovada 
l'any anterior, la qual 
pretenia regular els 
"desordres laborals" a 
l'interior de les fàbri¬ 
ques. L'espurna va escla¬ 
tar a la secció de telers 
mecànics de l'Espanya 
Industrial i es va esten¬ 
dre per tot el Pla de Bar¬ 
celona. El 4 d'abril "l'or¬ 
dre" s'havia imposat de 
nou, però al juliol del 
mateix any el conflicte es 
va reiniciar a la fàbrica 
que tenia l'Espanya 
Industrial al carrer de la 
Riereta, on el contrames¬ 
tre de filats va morir a 
mans dels obrers. Aquest 
avalot s^xplica per l'odi 
dels i les treballadors 
vers les màquines de filar 
més modernes, en gene¬ 
ral, i d'una manera més 
especial, vers les anome¬ 
nades "selfactines", que 
feien innecessària una 
bona part de la mà d'o¬ 
bra. El conflicte va escla¬ 
tar de manera generalit¬ 
zada. Al Vapor Vell es va 
declarar una vaga que va 
durar un parell de 
mesos, mentre que a 
l'Espanya Industrial l'a¬ 
turada va durar 15 dies. 
A Sants hi va haver veri- 

Xemeneia del Vapor Vell en la actualitat 


tables motins i moments 
durs; els obrers van 
intentar cremar el Vapor 
Vell, el Vapor Nou, la 
fàbrica Monteys, la d'A- 
gustí Prats i la de Borel i 
Frey. La vaga va acabar 
amb l'afusellament d'al¬ 
guns "incendiaris" i una 
negociació que va limitar 
la implantació de les sel¬ 
factines. La lluita al vol¬ 
tant de les màquines 
havia evidenciat l'e¬ 
xistència d'una organit¬ 
zació obrera que resistia 
i lluitava. El 2 de juliol de 
1855 aquest moviment 
fou capaç de declarar la 
primera vaga general de 
l'estat. Hom demanava el 
reconeixement legal del 
dret d'associació i la limi¬ 
tació de la jornada labo¬ 
ral. Els i les treballado¬ 
res de Sants es van afegir 
i es van produir els fets 
del Vapor Vell on Josep 
Sol i Padrís, aleshores 
president de la junta de 
fàbriques, fou assassi¬ 
nat. Mai es va saber si 
van ser obrers o "pisto¬ 
lers" de la patronal. 
Donat el caràcter dialo¬ 
gant i progressista d'a¬ 
quest personatge, podria 
haver estat una provoca¬ 
ció o una revenja dels 
sectors més reaccionaris 
de la burgesia. Tot i així, 
va ser el contrapunt trà¬ 
gic d'una vaga pacífica 
que va fracassar, però 
que va marcar una fita 
en l'evolució del movi¬ 
ment obrer. 


BUTLLETA DE 
SUBSCRIPCIÓ 


I Nom o col.lectiu/associació/etc 

Adreça. 

Població. 

I Codi postal.. 

Telèfon. 


Si no vols perdre’t cap número de LA BURXA, i, a 
més vols col·laborar en la continuitat d’aquest pro¬ 
jecte ara tens la possibilitat de suscriure’t per tot 
un any. 12 mesos assegurats de contrainformació. 
Tan sols cal que omplis aquesta butlleta (la pots 
fotocopiar per tal de no fer malbé l’exemplar) i fer- 
la arribar a Can Vies (c/jocs Florals 42. 08014 
Sants). Per tal de pagar les despeses d’edició i 
correu, fes-nos arribar 1000 ptes, conjuntament 
amb les teves dades complimentades, i d’aquesta 
manera t’arribarà cada mes puntualment a casa. 

En els darrers temps, hem 
vist com el tractament perio¬ 
dístic -que no informatiu- de 
les lluites socials que tenen 
lloc als barris situen a sec¬ 
tors rellevants de la població 
fora de la realitat construida 
pels mitjans oficials de comu¬ 
nicació. Aquestes "omissions", 
que sempre són greus, en el 
cas de Sants, Hostafrancs i la 
Bordeta ens semblen espe¬ 
cialment reprovables no no¬ 
més perquè siguin els nostres 
barris, sinó perquè la nostra 
creixent vitalitat col·lectiva 
necessita ser expressada i 
veure's tractada com es me¬ 
reix. Ja siguin les lluites vei- 
nals pel cobriment de les vies, 
ja siguin les pràctiques anti- 
capitalistes i contra l'especu¬ 
lació del sòl que es materialit¬ 


zen en i des dels centres 
socials okupats, passant per 
les lluites pel cobriment del 
cinturó o contra la incinera- 
dora, el teixit reivindicatiu en 
el nostre barri s'ha vist conso¬ 
lidat poc a poc com un con¬ 
junt d'experiències singulars 
de participació social no 
mediatitzades -i inclús a la 
contra- del Poder. Possible¬ 
ment, aquests intents de sec¬ 
tors populars de dur enda¬ 
vant la seva quotidianitat de 
manera autoorganitzada és el 
que ha fet que no siguin inte¬ 
ressants ni rellevants per les 
lògiques mercantilistes i sen¬ 
sacionalistes dels mitjans de 
comunicació, massa sovint 
dependents, o com a mínim 
vinculats, a instàncies d'una 
Administració per a res inte¬ 


ressada a donar visibilitat als 
moviments socials que qües¬ 
tionen la subordinació a l'Es- 
tat i aposten per l'autonomia 
política. Els mitjans de comu¬ 
nicació oficials, subjectes -ara 
sí- als interessos econòmics 
de les empreses multinacio¬ 
nals, no seran tampoc recep¬ 
tius a aquelles exigències 
socials que optin per priorit- 
zar la qualitat i la dignitat de 
la vida de les persones, per 
sobre dels interessos empre¬ 
sarials d'acumular capital. 
Quin diari parlarà de l'explo¬ 
tació laboral a Estratel-Te- 
lefònica, quina televisió reco¬ 
llirà les recents mobilitzacions 
d'aquests i aquestes treballa¬ 
dores en la precarietat, si 
Telefònica financia la majoria 
de diaris i televisions? Veiem 


doncs que les pràctiques i els 
discursos alternatius dels 
moviments socials i dels sec¬ 
tors populars són ofegats i 
distorsionats pels mitjans 
d'(in)comunicació que, aixó 
si, correran submissos a ser 
els altaveus acrítics de totes 
les promeses electorals que 
no compliran els polítics en 
campanya i a fomentar, en 
definitiva, les ideologies dels 
rics i poderosos. Des de La 
Burxa encoratgem a prosse¬ 
guir les lluites socials, com¬ 
prometent-nos modestament 
amb elles i per a elles ja des 
d'avui, amb el nostre treball 
de contrainformació local, així 
com en el futur caminant cap a 
la construcció d'un pol de 
comunicació antagònic al do¬ 
minant. Trenquem el silenci! 


Ressenyes 


Jesús Lizano 


Lizanote de la Mancha 

o la conquista de la inoccncia - 





LIZANOTE DE LA MANCHA O LA CONQUISTA DE LÀINOCENCIA. Autor: Jesús Lizano. 

Recull poètic, editat per El Ciervo el 1997, amb el que sínicia la col·lecció El hombre sentado dedica¬ 
da a autors i a autores contemporànies. Pots trobar-lo a la llibreria Documenta (C/Cardenal Casa- 
nas, 4) i si vols contactar amb l'autor passa't per l'Ateneu Llibertari del Poble Sec. 


iAl monte! jAl monte!,/ ciegas, locas, / no retroceden, no paran, /centrípetas, /solas, / todo lo tritu- 
ran, /lo arrancan, /lo desmenuzan,/selva de cuernos, /de dientes,/de zarpas,/de tetas, /de barbas, 
/ansiosas, /angustiadas, / mecànicas, / lúgubres, / rocosas, / todo lo desgarran, / febriles, /fanàti- 
cas,/agobiantes, /fieras./Las cabras: / ;las ideas! 


NO—JOIES. Autor: Miquel García 

Expoció de no-joieria a Z, c/avinyó, 22. Barcelona 

El dissenyador utilitza plata i altres metalls per a les seves creacions que realitza de forma artesanal. 
Va presentar dos apartats, un d'anells i un altre de conjunts de collarets i arrracades. El jove creador 
recorre a elements industrials, com ara rosques o manetes de despertadors antics, per coronar els 
anells. Per a aquestes joies, treballa amb metalls d'efecte mat, en canvi, als penjolls i arradacades, 
utilitza metalls d'efecte més brillant. Així, dota d'espectacularitat les formes allargades d'aquestes 
peces, molt estilitzades i de tall minimalista. El jove creador demostra tenisr una gran originalitat, 
fusionant idees com la reutilització i l'elegància. 




LA VIDA ES BELLA 

Pel·licula de Roberto Benigni. Guanyadora d’un Oscar. 


En aquesta gran pel·lícula, el director i actor protagonista, Roberto Benigni, utilitza un fet històric 
molt controvertit (els camps d’extermini nazis) per crear una història d'amor, on la fantasia i la imagi¬ 
nació d'unapersona pot evitar o almenys alleujar el sofriment d'una altra. Una pel·lícula que del principi 
a la fi transpira humor emocions i tendresa. Molt recomanable per anar-la a veure en versió original 
subtitulada. 


CENTRE SOCIAL DE SANTS. Una experiència associativa . Autors: Josep Martí Gómez/ Josep Marcè i Fort 

El pots trobar al Centre Social de Sants. 

CENTRE SOCIAL DE SANTS 

Una Experiència Associativa 

j » 

Aquest llibre, editat des del Centre Social de Sants, fa un repàs històric del que ha significat aquest 
espai per a la vida associativa i per a les lluites que s'han dut a terme al barri. Des dels moviments 
veïnals durant el franquisme, on es barrejava la lluita veïnal amb el combat contra la dictadura i la 
opressió, fins a les movilitzacions contra el preu abusiu de l'aigua. És un homenatge a tota aquella 
gent que s'ha preocupat pel barri i ha lluitat per millorar-lo, un llibre ple d'experiències i anècdotes 1 
tot un exercici de memòria històrica i veïnal. 

■ Josep Marcè i Fort 

La burxa 


SETMANA DE LLUITA SOCIAL 

Durant 7 dies es va denunciar públicament les contradiccions d’aquesta societat 


Des del passat divendres 21 
fins el dijous 27 de maig, diver¬ 
sos actes es van realitzar a 
Barcelona, per tal de "Trencar 
el Silenci". Aquest, és un breu 
resum de les activitats que s'hi 
van realitzar: 

DIVENDRES 21.- Unes 800 
persones van participar en la 
cercavila reivindicativa que va 
sortir de lla PI. Universitat a 
les 20h i va desfilar pels car¬ 
rers de Barcelona fins a la Pl. 
Catalunya. Al llarg de la cer¬ 
cavila es van fer pintades i van 
cridar consignes contra el 
control social i els poders eco¬ 
nòmics i socials. La cercavila 
va transcórrer tranquilament 
fins a la pl. Catalunya on es va 
organitzar una acampada po¬ 
pular, amb unes 20 tendes. 
En aquesta plaça s'hi va ins¬ 
tal·lar una paradeta informa¬ 
tiva que hr va estar tot el cap 
de setmana. 

DISSABTE 22.- Al matí va 
haver-hi una rua festiva, amb 
un centenar de persones, que 
va desfilar per les Rambles 
durant dues hores. A l'alçada 
del carrer del Carme, es va fer 
una acció de reapropiació de 
compreses en un supermer¬ 
cat, repartint-les després en¬ 
tre les dones que passaven pel 
carrer, juntament amb un 
comunicat titulat "No som 
fines ni estem segures" que 
demanava la gratuïtat de les 
compreses i denunciava el ne¬ 
goci que es fa (i tota la publici¬ 
tat sexista que l'envolta) "amb 
els estats naturals del nostre 
cos". Després es va seguir el 
recorregut, dis-fressats/des i 
fent pintades, també es van 
penjar pancartes contra la cul¬ 
tura oficial, i a favor d'una cul¬ 
tura autogestionada. Més en¬ 
davant, es va aprofitar per 
agafar el metro i reivindicar la 
gratuïtat del transport públic. 
També es va fer una perfor- 
mance contra la devastació 


forestal a l'Amazones davant 
d'un McDonalds ( ja que a- 
questa multinacional és partí- 
cep d'aquesta destrucció de les 
selves amazòniques). Final¬ 
ment davant del govern militar 
es va fer una darrera lectura 
de poemes i textos i es va rea¬ 
litzar un mural antimilitarista. 
El mateix dissabte per la tar¬ 
da, s’havia convocat una ma¬ 
nifestació a L'Hospitalet de 
Llobregat "contra l'atur i la 
precarietat i pel repartiment 
de la riquesa" a la qual van 
participar unes 250 persones. 
Es va desfilar pels carrers de 
l'Hospitalet fins arribar al cen¬ 
tre comercial Max Center (a la 
Farga) on es va fer una reapro¬ 
piació d'aliments. Un grup de 
persones van sortir amb 9 
carros plens de menjar sense 
pagar, mostrant a la caixa un 
carnet d'aturat/da com a únic 
capital. La reapropiació es va 
realitzar sense que hi hagués 
cap problema amb els ’segura- 
tes' del centre comercial i 
davant la sorpresa de la gent 
que estava comprant. Amb el 
menjar reapropiat es va fer un 
gran sopar popular. 
DIUMENGE 23.- Aquest dia 
un centenar de persones van 
anar fins a la Fira de l'Automò¬ 
bil en el recinte de la Fira de 
Barcelona, on es va fer una 
“cerimònia nupcial”, que con¬ 
sistia en la boda d'un repre- 
sen-tant de les forces políti¬ 
ques i un cotxe anomenat 
'Merceditas'. En el moment en 
que el mossèn preguntava si hi 
havia al·legacions a fer, un 
grup d'espontanis van fer les 
seves, denunciant la cara bru¬ 
ta del cotxe (destrucció del 
medi per construir carreteres, 
per obtenir petroli, metalls, 
destrucció de pobles expulsats 
dels seus territoris, explotació 
laboral, contaminació, i un 
llarg etc...), i va acabar des¬ 
trossant a Merceditas a cops 


de pic i mall, davant la mirada 
atònita de la gent que assistia 
a la Fira. Després d'això la 
gent va marxar deixant la 
'Merceditas". Tot seguit, al 
metro es va fer una 'colada' 
popular. 

DIMARTS 25.- El matí, cap a 
les ll:30h, una cercavila d’u¬ 
nes 60 persones va pujar per 
Rambla Catalunya fins a 
l’alçada de Diagonal/Balmes. 
La cercavila protestava per la 
llei d’extrangeria i el conse- 
cuent acós que pateixen els i 
les immigrants. Aquesta situa¬ 
ció, és deguda a la construcció 
d’aquest nou mur de la ver¬ 
gonya, que significa el model 
de la «Fortalesa Europea», un 
model basat en racisme i 
xenofòbia econòmica i cultu¬ 
ral. Al final de la cercavila, un 
grup de 5 persones es va enca¬ 
denar a l’interior de la seu de 
l’Oficina del Parlament Euro¬ 
peu, situada a l’edifici del Ban¬ 
co Atlàntico (Balmes/Diago- 
nal), mentre la gent es 
concentrava a l’exterior de l’e¬ 
difici. Durant més de 2 hores 
van estar tocant tambors i 
repartint octavetes, alhora que 
es construïa un mur simbòlic 
de caixes de cartró a les portes 
de l’edifici, sota el lema: «For¬ 
talesa Europea, el mur de la 
vergonya no és a Berlin, és a 
Melilla». En tot moment, gran 
quantitat de policies de paisà 
van vigilar la concentració de 
lluny i d’aprop. Cap a les 
14:30h, les 5 persones enca¬ 
denades van poguer sortir sen¬ 
se ser identificades ni detingu¬ 
des. A la tarda, sobre 2/4 de 
5, quatre grups de persones 
van ocupar la seu central del 
Partit Popular a Catalunya 
(c/Urgell 259), la de Con¬ 
vergència i Unió (Passeig de 
Gràcia 88), una seu del PSC i 
la de la Federació Catalana 
d'ONGs (c/Aribau 166). L'ac¬ 
ció es va dur a terme per tal 


d'exigir la derogació de la Llei 
d'Estrangeria i el tancament 
dels Centres d'Internament 
d'Immigrants. Finalment, al 
vespre, es va fer una concen¬ 
tració d’unes 400 persones al 
davant del Centre d'Interna¬ 
ment per a Immigrants de la 
Verneda. Un cop acabada la 
concentració, les persones allí 
congregades decidiren passar 
la nit al Centre Cívic de la Ver¬ 
neda, que es troba al costat, 
per solidaritzar-se amb les 
persones allí tancades. Al cap 
d'unes hores, el regidor del 
Districte (Francesc Narvàez, 
ex-guàrdia urbà) va enviar als 
antiavalots de la Guàrdia Ur¬ 
bana per efectuar el desallot¬ 
jament del Centre, i aprofitant 
l'absència de premsa, van cau¬ 
sar alguns ferits (persones 
amb el cap obert i algunes 
contusions). A més, l'endemà, 
quan algunes persones van 
tornar a recuperar les bicicle¬ 
tes que es van haver de quedar 
allà, les van trobar completa¬ 
ment destrossades. 

DIMECRES 26. Un grup de 
persones, pertanyents a col.- 
lectius de cristians/es de ba¬ 
se, van entrar, dimecres 26 de 
maig, a la seu del Bisbat de 
Barcelona, al carrer del Bisbe 
número 5. Els i les ocupants 
es van quedar a dormir al Bis¬ 
bat, per tal de protestar, i in¬ 
tentar trencar així el silenci de 
l’esglèsia catòlica davant algu¬ 
nes injustícies socials com 
l'homosexualitat, l'okupació, 
la discriminació a la dona, la 
precarietat laboral, l’explota¬ 
ció, la llibertat d'expressió i de 
pensa-ment... I també la rei¬ 
vindicació d'una societat més 
justa i igualitària. El mateix 
dimecres a la tarda cap a les 
18h, un grup de gent va fer 
una acció reivindicativa a la 
seu de CCOO de Via Laietana. 
L’acció consistia en portar 
fins a la seu un taüt i dues 


LES DONES DIUEN NO A LA GUERRA 


MANIOBRES MILITARS A COLLSEROLA 

Soldats armats intimidals i les habitants d’una masia de la serra. 


MOLINS DE REI.- El passat di¬ 
marts 11 de maig tres militars amb 
l’equip de campanya (armes inclo¬ 
ses) entraven pel camí de Can Pas¬ 
qual (masia de Collserola). Passat 
el primer ensurt d'una guerra no 
declarada, la gent de la casa va 
esbroncar els soldats per passar 
per un espai alliberat i aquests, pel 
seu propi peu, van girar cua sense 
que l'incident passés a més aquell 
dia. Dos dies després, el dia 13, 
alertats per la humiliació que 
havien rebut els tres “soldadets” 
del dia anterior, tornava a passar 
per Can Pasqual una tropa sencera 
armada i gravant amb una camera 
de vídeo. Aquest cop, però, no eren 


tres ni només soldats rasos, i “por 
mis cojones” del caporal de torn 
deien que havien de passar per allà 
encara que fos a empentes. Veient 
que la situació es posava ten-sa, 
els militars van decidir trucar la 
policia. Després d’una mitja hora 
aparagueren tres cotxes de "policia 
secreta" i una furgoneta, van bai¬ 
xar dos policies de paisà i prete¬ 
nien identificar la gent de la masia, 
cosa que no van aconseguir per la 
fermesa de la gent. Abans de mar¬ 
xar, el “milicos” encara comentaven 
que les maniobres durarien uns 
quants dies més. Tot seguit van 
pujar als seus vehicles militars i 
van marxar. Contra-Infos 1115/99 


El passat dissabte 15 de Maig 
diversos col·lectius de dones van 
dur a terme una concentració a la 
Plç. Catalunya sota el lema “LES 
DONES DIEM NO A LA GUERRA” 
per manifestar que la barbàrie i 
l’assetjament militar als Balcans 
segueix igual que abans o pitjor 
degut a l’intervenció “pacificadora” 
de l’OTAN. A les 12h del migdia va 
començar la concen-tració amb 
una exposició informativa del con¬ 
flicte de Kosovo, al mateix temps 
que diverses persones es dedica¬ 
ven a fer pancartes per una poste¬ 
rior cercavila. Durant la concen¬ 
tració també es va poder disfrutar 
d’una xerrada i una “performance” 
que reproduïa simbòlicament la 


guerra dels Balcans, deixant part 
de la Plç. Catalunya plena de 
líquid vermell, simbolitzant el ves- 
sament de sang que s’esta duent a 
terme en aquell punt del planeta 
(la sang, curiosament, també va 
arribar a les fonts de la plaça, la 
qual cosa l’Ajuntament va solucio¬ 
nar tancant-les). Cap a les 15h. va 
començar un cercavila, que dona¬ 
va per finalitzada la convocatòria, 
sortint de la mateixa Plç. Catalun¬ 
ya direcció a les Rambles fins arri¬ 
bar al monument a Colón. Allà es 
van desplegar dues pancartes 
“VIOLACIÓ=CRIM DE GUERRA i 
PACIFICAR AMB BOMBES? NO 
ALS EXÈRCITS”. 

Contra-Infos 18/5/99 

Acampada al centre 

corones de flors, simbolitzant 
un enterrament, anar engan¬ 
xant cartells contra els sindi¬ 
cats majoritaris i llegir un co¬ 
municat en contra de la 
precarietat del món laboral i 
contra els sindicats verticals. 
L’acció no es va poder acabar 
per culpa de l'actitud provoca¬ 
dora d’alguns sindicalistes de 
CCOO, que van respondre a 
les crítiques amb empentes i 
cops, derivant amb enfronta¬ 
ments entre sindicalistes i 
manifestants. 

DIJOUS 27- A la UAB, es va 
realitzar la mesa peritària on 
es presentava la nova titulació 
de Prevenció i Seguretat Inte¬ 
gral. Com apareix al Contra- 
Infos n s 47, es tracta d’una 
titulació encarada a policies i 
“segurates” per tal de formar 
professionals de la violència i 
alhora legitimar les seves 
accions amb un títol. Aquesta 
titulació ja estava aprovada 
per la Junta de Govern de la 
UAB, de manera que es reduïa 
a una reunió “explicativa” per 
als i les estudiants. Un grup de 
50 persones dins del marc de 
les jornades Trenquem el 
Silenci, van acudir a la mesa a 
fer unes quantes preguntes i a 
mostrar la seva opinió a 
Ramón Molas, responsable de 
la titulació. Durant quasi una 
hora, es va interrompre la 


de plaça Catalunya 

intervenció a base d’increpa- 
cions i de ridiculitzacions de la 
“demagògia justificadora” que 
envoltava el discurs. Conti¬ 
nuant amb les jornades a la 
tarda es va fer una xerrada on 
es van presentar diversos 
col·lectius contrainformatius 
que treballen a Barcelona. A la 
nit del mateix dijous un grup 
de gent va llençar pintura a la 
façana del diari "La Vanguar- 
dia", denunciant el tractament 
de l’informació que fa la prem¬ 
sa oficial en general, i aquest 
mitjà escrit en concret, subjec¬ 
te als interessos polítics i 
econòmics i criminalitzadors 
de certs moviments socials. 
Aquesta acció va cloure les 
Jornades Trenquem el Silenci, 
que després d'una setmana 
d'accions creatives i reivindi¬ 
catives, de sortir al carrer, 
contra el control social, contra 
la percarietat laboral, pel tan¬ 
cament dels centres d'interna¬ 
ment i contra la Llei d'Estran¬ 
geria, per l'ecologia, etc. 
finalitzava el dijous amb una 
acció contra els mitjans de 
comunicació, els mateixos que 
van silenciar les jornades o en 
el 'millor' dels casos les van 
criminalitzar, dient que van 
suposar una "jarraització" de 
la societat i cridant a la con- 
tundència policial (més????). 

Contra-Infos 1/6/99 


MARXA PER L ABOLICIO DEL DEUTE EXTERN 


Més d’un miler de persones van 
manifestarse pel centre de Barce¬ 
lona per tal d’exigir l’abolició del 
Deute Extern imposat sobre els a- 
nomenats països del tercer món. 
La marxa va començar davant de 
la Borsa de Barcelona (lloc de reu¬ 
nió dels principals grups de finan¬ 
ces creditors de la meitat d’aquest 
deute), on un grup de teatre va fer 
una parodia de l’actitut del nord 
respecte el sud, i va finalitzar a la 
Pça. St Jaume, on es va llegir un 
manifest demanant l’abolició del 
deute extern per part de les admi¬ 
nistracions i els estats (l’altre mei¬ 
tat del deute). Durant la manifes¬ 
tació, es van cridar consignes 
contra el deute extern, i en finalit¬ 
zar, es van poder escoltar els mis¬ 


satges de Pere Casaldàliga, Eduar- 
do Galeano i Pérez Esquivel. 
Transcrivim, unes paraules d’en 
Galeano, que va saludar a la gent 
que participava de la jornada (es 
van fer manifestacions a Lleida, 
Tarragona, Girona i Barcelona), i 
va donar la benvinguda a tot allò 
que “contribuya a crear un gran 
movimiento contra la dictadura 
invisible, cada vez màs visible, de 
la banquería internacional. Porque 
si seguimos así, màs temprano que 
tarde, se va a imponer la consigna 
basta de in-termediarios, y los ban- 
queros acre-edores ya no van a 
necesitar a los políticos, y pasaràn 
a desempenar directamente el 
gobierno de los países deudores”. 

Zitzània 17/5/99 


INFORMACIONS BREUS ___ 

ELS MOSSOS ES REVENGEN 

BARCELONA.- A finals d’abril, 4 nois van rebre una citació judicial del jutjat 
d'instrucció n s 17 de Barcelona, que sota l'acusació de "lesions", els instava 
a declarar el dimarts 4 de maig. Els suposats fets es remonten a la manifes¬ 
tació contra la repressió policial i en favor de la universitat pública que va 
finalitzar davant del Parlament el passat 10 de març. Aquell dia, els mossos 
d'esquadra, es van dedicar a gravar amb una càmara a tots/es els/les mani¬ 
festants, i a partir d'aquelles imatges i d'informes que van sol·licitar a la 
policia nacional i a la guàrdia civil, van decidir acusar, amb una denúncia 
judicial, a 4 persones d'haver agredit als mossos antiavalots que impedien a la 
gent arribar a la porta del Parl a ment. Contra-Infos 4/5/99 

ACCIDENTS LABORALS DURANT EL 1998 

LABORAL.- Accidents laborals: 1.486.109. Accidents laborals mortals 
(eufemisme d'assassinat): 1.491, cosa que equival a més de 6 persones 
mortes cada dia laboral. Aquestes dades són de la UGT, i per tant supo¬ 
sem que no-més hi ha registrats els accidents de treballadors/es amb 
contracte. La xifra augmentaria si es comptabilitzessin els 'accidents' que 
pateixen totes aquelles persones que treballen sense contracte, que no 
són pocs ni poques. Zitzània 4/5/99 

ACCIÓ CONTRA EL 4rt CINTURÓ 

SANTA PERPÈTUA DE LA MOGODA.- Un grup d'unes 30 persones, van 
tallar el passat divendres 30 d'abril, la línea de trens de mercaderies que 
creua el Vallès, a l'alçada de Sta. Perpètua de la Mogoda. Cap a les lOh 
del matí, van col·locar una gran pancarta on es podia llegir "STOP” sobre 
les vies, i després que el tren s'aturés (disfressats d'indis), van pujar a la 
locomotora on van estar-hi 10 minuts. Al cap d'una hora van abandonar 
el lloc. L'acció volia denunciar la construcció al Vallès del Quart Cinturó, 
una obra que consideren innecessària i agressiva amb la natura, alhora 
que reivindicaven l'ús públic per a viatgers de la via de tren que actual¬ 
ment és tan sols usada per a mercaderies. Contra-Infos 4/5/99 

NO ALS ALIMENTS TRANSGÈNICS 

BARCELONA.- El passat dissabte 5 de juny, es va celebrar un acte de 
denúncia de la manipulació genètica, la globalització econòmica i el deute 
extern, emmarcat dins de la Caravana Intercontinental de ramaders i agri¬ 
cultors de la índia que està recorrent Europa aquests mesos. Durant l’ac¬ 
te, unes 400 persones, van denunciar el paper explotador i de control ali¬ 
mentari que juguen a nivell mundial grans transnacionals com: 
Monsanto, Repsol, Novartis, Trips, Nestlé, etc... També es va fer públic un 
llistat d’aliments que han estat manipulats genèticament i que son sus¬ 
ceptibles de provocar alteracions en la salut, entre els que es troben les 
papilles Nutribén i les galetes Artiach. Zitzània 10/5/99 

MANIFESTACIÓ CONTRA LA OTAN I EN FAVOR DEL POBLE KOSOVAR 

VIA LAIETANA.- Unes 4.000 persones es van manifestar el diumenge 30 
de maig en contra de la guerra als Balcans. L'acte no va caure en el sim¬ 
plisme habitual d'haver-se de posicionar en favor de l'OTAN o de Milose- 
vic, i va criticar molt durament a tots dos bàndols, “igual d'assassins i de 
genocides”. A la Pl. Sant Jaume es va llegir un comunicat i es va esceno- 
grafiar el "Teixir la Pau", mitjançant grans cabdells de llana de colors 
(acte fet per Dones contra la Guerra). Contra-Infos 30/5/99 

40.000 PERSONES CONTRA L’EXCLUSÍÓ SOCIAL A EUROPA 

COLÒNIA.- El dissabte 29 de maig a Colònia (Alemanya), es van manifestar 
prop de 40.000 persones en contra de la cimera dels G-8 que s’ha cele¬ 
brat a aquesta ciutat alemanya a inicis de juny. Com a rerefons de la 
manifestació hi havia la lluita contra la construcció europea basada en 
l'exclusió social. A la marxa hi van participar innumerables col·lectius, 
organitzacions i persones arribades de tot europa. Especialment nombrós 
era el bloc format per els i les kurdes, que protestaven també pel judici 
que Abdullah Ocalan està patint durant aquesta setmana, i en el que se 
lidemana la pena de mort. Contra-Infos 31 /5/99 

DECLARACIONS EN EL CAS "CAÇA DE BRUIXES" 

JUTJATS.- Les 10 persones inculpades per la Policia Nacional en la supo¬ 
sada agressió en contra d'un agent durant la bicicletada del passat 24 
d'abril, van haver d'anar a declarar davant del jutge el passat divendres 
28 de maig al jutjat 32 d'instrucció. Durant les declaracions, el jutge va 
sorprendre's de la inverossimilitut de les versions de la policia, després 
d'escoltar a les 10 persones. A les portes dels jutjats (P.Lluis Companys), 
una vuitantena de persones recolzaven als acusats. Contra-Infos 1 /6/99 

YNESTRILLAS A GIRONA, PROTEGIT PELS MOSSOS 

GIRONA.- El dissabte 22 de maig al matí el feixista Ynestrillas anava a 
Girona a fer un dels seus actes. A través de diversos col·lectius es va con¬ 
vocar una contramanifestació tres hores abans. Més d'un centenar de 
persones estaven esperant els feixistes, una trentena, que van arribar a 
les 13:30h, tots equipats amb banderes espanyoles (fins i tot portaven 
alguna senyera). Uns 80 mossos els rodejaren i protegiren. Hi va haver 
moments de tensió, però no s'arribà a les mans. CGT Girona 26/5/99 

NOU CENTRE SOCIAL OKUPAT A LA SAGRERA 

LA SAGRERA.- El dissabte 30 de maig, un grup d’unes 40 persones, des¬ 
prés de participar en un cercavila que va recórrer els carrers de la Sagrera, 
van okupar una finca situada al c/ Ciutat d’Eix 15. Sembla ser que la fin¬ 
ca és d’una constructora, i que restava en desús des de feia uns 7 anys. 
La finca, es destinarà a centre social i vivenda i és l’única casa okupada 
(reivindicada) que hi ha al barri de la Sagrera. Contra-Infos 29/5/99 













SKALIARAB 

No, déjalo, 

no màs làgrimas sin luchar 
por tu dignidad, 
te han de respetar. 

No, no es pecado no, 
quere vivir de verdad 
por la igualdad, 
no a Babylonia. 
Político corrupto, roba, mien- 
te, empobrece a la gente. 
Pobre trabajador, cansado 
està, enganado se siente 
pero slgue sus pasos como 
un perro slguiendo a su amo. 

Pobre trabajador abre los 
ojos, no escuches al diablo. 
No, càllalos, 

no deben seguir mandando 
los hemos de echar, 
no deben gobernar. 

No, no podemos dejar que se 
coman nuestro pan 
por la igualdad, 
no a Babylonia. 
Político corrupto, miente, 
roba, empobrece a la gente. 
Pobre trabajador, cansado 
està, enganado se siente 
pero sigue sus pasos como 
un perro siguiendo a su amo. 
Pobre trabajador 
abre los ojos, 
no escuches al DIABLO. 


Cada dilluns a la tarc^a a Can Vies: Dilluns conflictius 

Dissabte 12 de juny 13 anys de El Lokal . Hamsa 19h 


Dissabte 12 de juny 


Concert aniversari de El Lokal: 

Disidencia Banda Jachís i Inem Killers (500 Pts) 
Hamsa 21h 

Festa antielectoral org.: Maulets a Can Vies 18h 

Revetlla antirrepressiva: 

HashAdicts, DJVU, a 1’ Hamsa 

Revetlla amb sopar i festa a Cotxeres 
Concert de Radio Raheem a Hamsa 21 h. 


Dissabte 12 de juny 
Dimecres 23 de juny 


Dimecres 23 de juny 
Dissabte 3 de juliol 


Mighty Mais 


Divendres 18 de juny PRENEM ELS CARRERS Plç. Joanic 14h. 

Plç. Universitat 18h 

Diumenge 20 de Juny Escratxe contra la impunitat policial 

Plç. Urquinaona 18h. 


Dilluns 28 de Juny. 20h 


THE INCREDIBLY 
TRUE ADVENTURES 
OF TWO GIRLS 
IN LO VE 


Maria Maggenti 


Randy Dean es una 
jove rebel. Evie Roy es 
una atractiva afro- 
americana, la bellesa 
de l’institut. Fascina¬ 
des l’una per l’altre 
intentaran viure el que 
per elles serà el seu 
primer amor. 


28 de juny 


MANIFESTACIÓ; dissabte 26 de juny. 19,30h a la 
plaça Universitat. 

TENDEROL INFORMATIU: a Canaletes tot el dia. 
GRAN FESTA: a les 23h a la Plaça Mercè 
30 ANYS DE STONEWEAL: al pati llimona testimoni 
personal d’un acitivista gai present als fets del juny del 69. 


adreces 


Hamsa, c/Miquel Bleach 15 
Can Vies, c/Jocs Florals 42 
CS de Sants, c/Olzinelles 30 
Casal Indepe, c/Demòstenes 
Can Carrasclet, c/Melciorde Palau 122 
La Barricada, c/Constitució 104 



-j tallers ~j- 




; Dimarts lOh. 

Dibuix 

Hamsa 

I Dijous de 19h. a 20h. 
Divendres llh. 

Anglès conversa (2.000pts) 
Autodefensa 

C.S. de Sants 

Hamsa 

Divendres 16h 

Flamenc 

Hamsa 

1 Divendres 19h. 

Intercanvi de percussió 

Hamsa 


I Dijous 10 de juny 

altres 

Assemblea informativa.: Can Batlló, Cinturó cobert, 

1 Fins al dilluns 14 de juny 

auditoria Bordeta, residència assistida 

a l’esglèsia St. Medir 20h. 

Exposició fotogràfica: Cançó de Pablo Carbonell 

1 Dissabte 19 de juny 

Can Vies 

Dinar VII Aniversari de la "Llar" al C.S. de Sants 

5 Dissabte 26 de juny 

a benefici de l'Afectat d'esclorosi múltiple (2500 pts) 
Jornada contra les ETT: Dinar (15h30), a Can Vies 

Del 22 al 30 de juny 

xerrada (18h) i festa (20h) org.: Maulets 

Jornades sobre Cuba: exposició fotogràfica, xerrades i 

cinema (horaris per confirmar) al Casal Indepe 
Assessorament psicològic i jurídic al CS Sants (Informació a la secretaria) 



















